**Pokyny na vyplnenie prihlášky na VŠ**

**Milí maturanti, prichádza čas na vypĺňanie prihlášok na VŠ. Rada by som Vám poskytla dôležité informácie, preto čítajte nasledujúce riadky pozorne.**

**Môžete vyplniť a odoslať:**

**1)    klasickú prihlášku, zakúpenú v papiernictve, 49 400 0 Ševt**

**2)    elektronickú – je oveľa jednoduchšia a aj poplatky za prihlášku sú nižšie ako pri klasickej prihláške**

**Dôsledne si prečítajte pokyny jednotlivých  VŠ, čo treba predložiť a vypísať na prihláške /**každá VŠ má svoje požiadavky **/**

Vyplnené prihlášky potvrdzujú triedni učitelia, je potrebné priniesť správne vypísanú prihlášku / zodpovednýza správnosť osobných údajov je každý študent , priemery a údaje  o SŠ kontroluje triedny učiteľ, priemery sa zaokrúhľujú na 2 desatinné miesta /

**Pri klasickej prihláške:**

**Píšte čitateľne veľkým tlačeným písmom! Údaje neprepisujte!**

**Používajte modré alebo čierne pero!**

**Pri elektronickej postupuj podľa pokynov VŠ – je to oveľa jednoduchšie, treba čítať a postupovať podľa pokynov, určite doporučujem najprv si naštudovať online návod na vypĺňanie elektronickej prihlášky danej VŠ**

**Ďalšie pokyny platia pre vypĺňanie papierovej prihlášky, ale údaje sú rovnaké aj pre elektronické prihlášky:**

**Akademický rok:** 2022/2023

* Uveďte presný **názov VŠ, fakulty a študijného programu** (treba si zistiť, či je možné uviesť na jednej prihláške viac fakúlt, koľko študijných programov môžete uviesť na jednej prihláške a pod.)
* Nezabudnite vyškrtnúť nehodiaci sa typ štúdia v žltom obdĺžniku
* **Forma štúdia:** denná alebo externá
* **Metóda štúdia:** prezenčná/ dištančná, kombinovaná/
* **Rok maturitnej skúšky:** 2022
* **Absolvovaná SŠ:**STREDNÁ ODBORNÁ ŠKOLA
* **Kód strednej školy:** 000158496
* **Názov školy:** Stredná odborná škola hotelových služieb a obchodu
* **Ulica a číslo:**Školská 5
* **Mesto (obec):** Banská Bystrica
* **PSČ:**97590
* **Študijný odbor:** vyplniť podľa vysvedčenia
* **Kód študijného odboru:**vyplniť podľa vysvedčenia

**Študijné odbory:**

Hotelová akadémia – 5 ročné štúdium

Kód študijného odboru hotelová akadémia: 6323 K

Kuchár – 4 ročné štúdium

Kód študijného odboru kuchár: 6445 K

Čašník, servírka – 4 ročné štúdium

Kód študijného odboru čašník, servírka: 6444 K

Spoločné stravovanie – 2 ročné štúdium

Kód študijného odboru spoločné stravovanie: 6421 L

Vlasová kozmetika – 2 ročné štúdium

Kód študijného odboru vlasová kozmetika: 6426 L

* **Stupeň dosiahnutého vzdelania:** K /odbory hotelová akadémia, kuchár, čašník-servírka, znamená to, že máte ukončené úplné stredné odborné vzdelanie s maturitou a výučným listom/

 L /spoločné stravovanie, vlasová kozmetika/

 **Predmety:** vypisujete podľa vysvedčenia, správanie, náboženstvo a etika sa nepíšu, vyčiarknite políčka, ak ste v určitom roku predmet nemali a nie je možné napísať známku

**V elektronickej prihláške predmety a známky nevypisujete, údaje sa preklápajú po uvedení kódu školy a študijného odboru.**

* Vyplňte z vysvedčení známky za **2. polrok** **prvého, druhého,** **tretieho ročníka a štvrtého ročníka pre odbor hotelová akadémia**
* **Prospech z 1. polroku  štvrtého ročníka/ piateho ročníka pre HA/ neuvádzajte !!!**
* **Študijný priemer:** zaokrúhľujete na 2 desatinné miesta
* V tabuľke "Klasifikácia maturitnej skúšky" vyplňte len predmet maturitnej skúšky a úroveň
* **Predmet maturitnej skúšky a úroveň**
* Slovenský jazyk a literatúra (úroveň nie je)
* Anglický/ Nemecký jazyk  (úroveň B1, B2)
* Teoretická časť odbornej zložky (úroveň nie je)
* Praktická časť odbornej zložky (úroveň nie je)
* Matematika - pokiaľ z nej maturujete (úroveň nie je)
* **Potvrdenie školy o správnosti údajov - dajte na kontrolu a podpis triednej učiteľke**
* Ak potrebujete poradiť konzultačné hodiny výchovného poradenstva sú **v utorok,** alebo podľa dohody
* **Nalepte kópiu dokladu  o zaplatení poplatku** za prijímacie konanie (ústrižok poštovej poukážky alebo výpis z účtu)
* zasielajte vždy doporučene, ak posielate klasickú prihlášku

**Uveďte dátum a prihlášku podpíšte!**

Potvrdenie lekára o zdravotnej spôsobilosti na vysokoškolské štúdium vyplňte podľa požiadavky vysokej školy alebo fakulty.

Podľa požiadaviek VŠ môže byť prílohou prihlášky životopis, nezabudnite ho podpísať.

**Prihlášku pošlite na adresu zvolenej FAKULTY doporučene, lístok si odložte.**

**V prípade akýchkoľvek nejasností sa obráťte na výchovnú poradkyňu.**

**Prajem Vám veľa úspechov.**